הטירון (סדרת טלוויזיה)

הטירון (באנגלית: The Rookie) היא סדרת דרמת פשע משטרתית אמריקאית. הסדרה עוקבת אחרי חייו של ג'ון נולן, קבלן שיפוצים בן 45, אב לילד בקולג', שמחליט, מיד לאחר גירושיו, ובעקבות שוד בנק בו היה מעורב כקורבן, להתגייס למשטרת לוס אנג'לס כטירון הכי מבוגר במשטרה. הסדרה מופקת ומשודרת על ידי רשת הטלוויזיה ABC. הפרק הראשון בסדרה שודר ב-16 באוקטובר 2018. הסדרה מבוססת על קצין במשטרת לוס אנג'לס, ויליאם נורקרוס, שעבר ללוס אנג'לס ב-2015 והצטרף למשטרה באמצע שנות ה-40 לחייו.

העונה השנייה עלתה ב־29 בספטמבר 2019, העונה השלישית עלתה ב-3 בינואר 2021, העונה הרביעית עלתה ב-26 בספטמבר 2021, העונה החמישית עלתה ב-25 בספטמבר 2022, העונה השישית עלתה ב-20 בפברואר 2024, העונה השביעית עלתה ב-7 בינואר 2025, והעונה השמינית עלתה ב-6 בינואר 2026. הסדרה משודרת ביותר מ-180 מדינות ברחבי העולם, בין היתר בישראל ב-Yes ובנטפליקס.

בסדרה מככבים נייתן פיליון, אליסה דיאז, ריצ'רד טימותי ג'ונס, מליסה אוניל, טייטוס מייקין ג'וניור, אפטון ויליאמסון, מרסדס מייסון, מקיה קוקס, ברנט האף, שון אשמור, ג'נה דוואן, ליסת' צ'אבז, מתיו גלייב, ברנדון ג'יי מקלארן, ברידג'ט ריגן, אריק וינטר וטרו ולנטינו.

לסדרה קיימת סדרת ספין אוף: הטירון: סוכנת חדשה.

 סקירת הסדרה 

עלילת הסדרה
הסדרה עוסקת בג'ון נולן (נייתן פיליון), גרוש בן 45, שהחליט להתגייס למשטרה בשנת 2015 מיד לאחר גרושיו ולאחר שהיה נוכח בעת שוד בנק והצליח להסיח את דעת השודדים עד שהמשטרה הגיעה. הוא עבר את מבחני האקדמיה לשוטרים וגויס למשטרת לוס אנג'לס. נולן מתמודד עם השלכות היותו הטירון המבוגר ביותר בתחנה, ולא מוותר על חלומו להמשיך בקריירה ולהפוך לשוטר.

 עונה 1 
ג'ון נולן, קבלן שיפוצים בן 45, עובר גירושין ומחליט לשלוח את בנו לאוניברסיטה. במהלך שוד בנק, הוא עוזר למשטרה בטעות כשהוא מסיח את דעת השודדים. בהשראת האירוע, הוא מחליט לעבור ללוס אנג'לס ולהפוך לשוטר במשטרת לוס אנג'לס, זאת על אף העובדה שהקצינים במשטרת לוס אנג'לס מסרבים לקחת אותו ברצינות. נולן מתחיל את תקופת הטירונות שלו יחד עם השוטרת לוסי צ'ן והשוטר ג'קסון וסט, שהוא הבן של ראש המחלקה לחקירת שוטרים בלוס אנג'לס. נולן מצוות לשוטרת טליה בישופ; לוסי מצוותת לשוטר טים ברדפורד, שמעמיד אותה במבחנים על בסיס קבוע כדי לבדוק את המוכנות שלה לעבודה משטרתית; וג'קסון מצוות לשוטרת אנג'לה לופז, שמנסה להסתיר את אי-המוכנות של וסט לעבודה משטרתית.

 עונה 2 
העונה מתחילה חצי שנה לאחר תחילת העונה הראשונה, כאשר נותרו שישה חודשים עד סיום תקופת הטירונות של נולן, וסט, וצ'ן. עם זאת, תקופת הטירונות של וסט מוארכת כעונש על ההתנהגות הבלתי-הולמת שלו כלפי כיתת צוערים. לאור המעבר של בישופ, נולן מצוות תחילה לבלש ניק ארמסטרונג, לאחר מכן לשוטרת לופז, ולבסוף לשוטרת ניילה הרפר, שהייתה עד לפני כן סוכנת סמויה של משטרת לוס אנג'לס בכנופיית פשע.

בהמשך העונה, משטרת לוס אנג'לס נשלחת למצוא גופות שנרצחו על ידי הרוצחת הסדרתית רוזלינד דאייר, שנעצרה ונכלאה על ידי ארמסטרונג בתחילת דרכו כבלש. תוך כדי החקירה, מתגלות גופות חדשות של אנשים שנרצחו בהוראתה של דאייר על ידי שותף שלה שפעל מחוץ לכלא. בעיצומו של המצוד אחר הרוצח, לוסי נחטפת על ידי הרוצח הסדרתי (ששמו כיילב רייט), שמקעקע על גופה את התאריך בו הוא מתכנן לקבור אותה בעודה חיה. כיילב קובר את לוסי מתחת לאדמה, בתוך חבית מתכת, וחוטף את ארמסטרונג מיד אחר כך. עם זאת, המשטרה מצליחה לאתר את כיילב לפני שהוא מספיק להרוג את ארמסטרונג, וניילה הורגת את כיילב תוך כדי ניסיון החילוץ. טים הוא זה שלבסוף מצליח לאתר את מקום הקבורה של לוסי ולהציל אותה. לוסי שורדת את האירוע הזה.

העונה מגיעה לשיאה כאשר נולן והרפר מגלים שהבלש ארמסטרונג היה מודיע של כנופיית פשע בתוך יחידת המשטרה של לוס אנג'לס. מנגד, ארמסטרונג מגלה שנולן עלה עליו, ומכסה את עקבותיו דרך הפללה של נולן בפרשיית השחיתות הזו.

 עונה 3 
נולן מצליח להתחמק מהרשעה בשחיתות בכך שהוא הופך למודיע משטרתי בתוך כנופיית הפשע של ארמסטרונג, ומביא למעצרם של חברי הכנופיה. ארמסטרונג עצמו נהרג תוך כדי המבצע הזה. עם זאת, כעונש על החקירה העצמאית של נולן, מוטל עליו עוד חודש של טירונות. בינתיים, השוטרת לופז מקבלת קידום לבלשית. ג'קסון מצוות לשוטר דאג סטנטון, כאשר בתחילה הם רואים שותפים זה בזה, אך מערכת היחסים ביניהם מתערערת כאשר סטנטון מציג דעות קדומות מובהקות במהלך מעצרים שהוא מבצע. וסט, יחד עם הקצין גריי, מצליחים לחשוף את סטנטון ולהביא לפיטוריו ממשטרת לוס אנג'לס.

בינתיים, כבלשית, לופז הופכת למעורבת בחקירה על משפחת פשע מגואטמלה שמונהגת על ידי אשת עסקים בשם "לה-פיירה". בעודה חוקרת במסגרת התיק הזה, מתחילה "מלחמה" בין לה-פיירה לבין איש העסקים אלייז'ה סטון, לאחר שזה הרג את בנה של לה-פיירה, דייגו. לופז לבסוף מצליחה לעצור את לה-פיירה בימים שלפני חתונתה ובעודה בהיריון. ביום חתונתה של לופז עם וסלי אוורס, וסט ולופז נחטפים על ידי משפחתה של לה-פיירה.

 עונה 4 
ממוזער|278x278 פיקסלים|הדמויות הראשיות בסדרה|ימיןהעונה נפתחת כאשר גורלו של ג'קסון וסט נודע ליחידת המשטרה – ג'קסון נרצח על ידי אנשיה של לה-פיירה לאחר שניסה להתנגד לחטיפה. מיקומה של לופז לא נודע, אך בהמשך מתגלה כי היא נחטפה לגואטמלה, ארץ המוצא של לה-פיירה. לאור העובדה שהמנהל לאכיפת הסמים מסרב להתערב בחילוץ של לופז, נולן והרפר שוכרים מטוס פרטי כדי לחלץ את לופז. בינתיים, וסלי פונה אל אלייז'ה סטון, ומסכים לעבוד עבורו כעורך-דין מושחת בתמורה לכך שוסלי יוברח לתוך גואטמלה כדי להיפגש עם לופז ולה-פיירה. לה-פיירה חושפת את המזימה שלה מול לופז – היא רוצה לחטוף את התינוק של לופז ברגע שיוולד, כנקמה על מותו של דייגו. וסלי משתף פעולה עם התוכנית של טים, וגורם ללופז לזייף צירים כדי שהיא תילקח לבית חולים, בו טים והרפר אורבים לאנשיה של לה-פיירה. בינתיים, נולן הולך להציל את וסלי, שנלקח לפרדס תפוזים לצורך הוצאה להורג. היחידה לבסוף מצליחה להציל את וסלי ולופז, ולחזור בחזרה ללוס אנג'לס. תוך כדי החקירה הזו, תקופת הטירונות של נולן מסתיימת, והוא הופך רשמית לשוטר. בנוסף, טים מקודם לדרגת סמל במשטרה.

לאחר מכן, ניילה הרפר מקבלת טירון חדש – ארון ת'ורסן, בחור עשיר שהואשם בעברו ברצח, אך זוכה ונאלץ לתבוע את דרכו לתוך משטרת לוס אנג'לס. בניסיון של משפחת ת'ורסן לשפר את המוניטין שלהם ושל ארון, מופקת תוכנית מציאות סביב חיי משפחת ת'ורסן, אך תוכנית זו נעצרת לאור הירצחו של המפיק. משטרת לוס אנג'לס חוקרת את הרצח במסגרת צילומים לסרט דוקומנטרי, ומצליחה גם לאתר את הרוצח המקורי שהפליל את ארון. בינתיים, וסלי מתקשה לעבוד כעורך הדין של אלייז'ה, מאחר שהעבודה הזו מצריכה ממנו לוותר על ערכיו ולפעול באופן לא-מוסרי ולעיתים גם לא-חוקי. הוא מנסה להפיל את אלייז'ה מבפנים, אך אלייז'ה עולה עליו ומפטר אותו.

העונה מגיעה לשיאה כאשר נולן נאלץ למלא מחסור בכוח אדם במשמר הגבול על הגבול עם מקסיקו. נולן נוסע לאזור הגבול יחד עם ארוסתו, ביילי, ועם אחיו, פיט. נולן נאלץ להגן על תחנת המשטרה המקומית מכנופיה שמנסה להבריח סמים דרך הגבול. נולן עוצר את ניסיון ההברחה ומביא למעצרם של כל חברי הכנופיה. במקביל, טים ולוסי מתכוננים להפוך לסוכנים סמויים במבצע בלאס וגאס, אבל מתאהבים על אף העובדה שמדובר ביחסי מרות.

 עונה 5 
כפרס על עצירת הברחת הסמים, נולן מקבל "כרטיס מוזהב" ממשטרת לוס אנג'לס, מה שאומר שהוא יכול לבחור לעבור הכשרה בכל תחום משטרתי שבו הוא מעוניין. נולן מחליט להפוך למדריך בהכשרת הטירונים, ומקבל טירונית חדשה בשם סלינה חוארז.

במקביל למבצע של לוסי וטים בלאס וגאס, רוזלינד דאייר מצליחה להימלט מהכלא, והיא מציבה את נולן בתור המטרה שלה. דאייר חוטפת את ביילי וכולאת אותה בתוך מכל מים שמתמלא באיטיות, ומאיימת שביילי תטבע אלא אם נולן יסכים לבוא עם דאייר לבית מבודד. דאייר דורשת מנולן שיהרוג אותה, או שהיא תהרוג את ביילי. נולן מסרב להרוג את דאייר, אך יחידת המשטרה של לוס אנג'לס מצליחה להציל את ביילי. בעודה יוצאת מהבית, רוזלינד דאייר נרצחת על ידי צלף.

בניסיון להפוך את מערכת היחסים הרומנטית ביניהם ללגיטימית, טים מוותר על הפיקוד במשטרת לוס אנג'לס ועובר לעבודת דלפק. עם זאת, לוסי מצליחה לגרום להעברה שלו ליחידת המטרו של משטרת לוס אנג'לס.

בהמשך העונה, וסלי ולופז מצליחים לגייס את עורכת הדין החדשה של אלייז'ה, מוניקה סטיבנס, למבצע שנועד לתפוס את אלייז'ה. לופז מצליחה לעצור אותו, והוא נשלח לכלא.

בסיום העונה, סלינה וארון מותקפים על ידי כנופיה שעוטה מסכות תאטרליות. מתקפות דומות מתרחשות בהמשך גם כנגד נולן וביילי, וכן הרפר ובעלה, ג'יימס. בעוד שהצוות מנסה להבין מי עומד מאחורי המתקפות הללו, חברים בכנופיה נמלטים לסן פרנסיסקו כאשר הכאוס מחפה עליהם.

 עונה 6 
בתחילת העונה מתגלה כי הכנופיה הציבה לעצמה למטרה לשדוד את הפדרל ריזרב בסן פרנסיסקו. משטרת לוס אנג'לס מצליחה לסכל את השוד ולעצור את חברי הכנופיה. ארון חוזר לשירות פעיל לאחר השיקום שלו, אך החזרה הזו מותנית בכך שיקבל תמיכה נפשית מהפסיכולוגית בלייר לונדון שעובדת עם משטרת לוס אנג'לס.

טים מקבל שיחת טלפון שבה הוא מגלה כי ריי ווטקינס, עריק שעליו הוא פיקד בעיראק וזייף את מותו, חזר ללוס אנג'לס כדי לטפל באימו החולה. טים, יחד עם לופז, עוקב אחרי ריי ולבסוף עוצר אותו על סחר בנשק. לאחר שנעצר, ריי מוסר עדות לצורך חקירת מח"ש על עדות שקר שטים מסר בעברו, וטים נאלץ לשקר בחקירה כדי להימנע מאישומים. בעוד שלא מוגש נגדו כתב אישום, האופן המפוקפק בו הוא ניהל את החקירה מוביל לסילוקו מיחידת המטרו, וחזרתו לתפקיד סמל במשטרת לוס אנג'לס.

בהמשך העונה, מוניקה שורדת ניסיון התנקשות בחייה, ונלקחת יחד עם האיש שתקף אותה לבית החולים בלוס אנג'לס. מוניקה מנצלת מלחמת כנופיות שמתפתחת בבית החולים כדי לתחקר את התוקף שלה. כשהוא מסרב לספר לה מי שלח אותו, היא הורגת אותו. במקביל, טים וארון נשלחים לפקח על מעצר שיחידת המטרו מתכננת. המשימה משתבשת כאשר הבית אותו היחידה תוקפת מתגלה כממולכד, מה שמוביל למותם של כמה מחברי היחידה. "מאד דוג", מפקד היחידה שנפצע גם כן במשימה, מתאבד לאחר שהוא מספר לטים שהוא היה זה שהדליף את המידע על המשימה לאחר שנסחט על ידי דוקטור לנדון. זה מעורר חקירה על עברה של לנדון, בה מתגלות ראיות שמצביעות על קשר בינה ובין מוניקה. בלייר נעצרת ומואשמת בקשירת קשר לרצח, אבל היא נחטפת לארגנטינה על ידי אנשיה של מוניקה. בלייר ניצלת לבסוף במבצע חילוץ של ה-LAPD ונעצרת על ידי ארון. במקביל, מוניקה מוצאת את האיש שמנסה לרצוח אותה בזכות סיוע מהאסירים אוסקר האצ'ינסון וג'ייסון וויילר, בעלה לשעבר של ביילי. בעקבות מבצע החילוץ, מוניקה נמלטת מהאזור אותו ה-LAPD תקף, ולא נראית יותר. בתמורה לסיוע שלהם, מוניקה מארגנת את הבריחה של אוסקר וג'ייסון מהכלא. בעוד שאוסקר לא חושף את תוכניותיו, ג'ייסון מתכונן לחזור ללוס אנג'לס ולנקום בביילי.

 עונה 7 
עם תחילת העונה, טים מקבל טירון חדש – מיילס פן, שוטר שעבר ללוס אנג'לס מטקסס. לוסי ממונה זמנית למדריכה של טירון נוסף – סת' רידלי. לאורך העונה, סת' נתפס באופן עקבי כאשר הוא משקר לממונים עליו לגבי נושאים שונים שקשורים לחייו. כאשר הוא מזייף אבחון בסרטן כדי להימנע מפיטורים, ומסרב להיבדק על ידי מחלקת החקירות הפנימיות של משטרת לוס אנג'לס, הסמל גריי מפטר אותו. סת' בהמשך מערער על הפיטורים שלו וחוזר לעבוד בתחנה לפרק זמן קצר, אבל הוא נפצע ברגלו ונאלץ לעבור קטיעה לאחר שהציל את נולן מפושע שניסה לירות בו. פציעה זו גורמת לו לעזוב את משטרת לוס אנג'לס.

במקביל לאירועים הללו, נולן מתחקה אחר ג'ייסון, שנמלט מהכלא ומאיים על חייה של ביילי. ביילי עצמה משתפת פעולה בהמשך עם שכיר חרב בשם מלבאדו במטרה לחסל את ג'ייסון, למורת רוחו של נולן. ג'ייסון לבסוף מצליח לחטוף את ביילי, אבל נרצח על ידי מלבאדו יחד עם בת זוגו.

העונה מגיעה לשיאה עם שתי עלילות שונות שקורות במקביל. לוסי מצליחה לעבור את מבחן הסמלים והופכת לסמלת במשטרת לוס אנג'לס, ומבלה את המשמרת הלילית הראשונה שלה בניסיון להציל את מיילס ממתקפה על ידי "החזית הדרומית". במקביל, נולן מתמנה זמנית לבלש, ומצטרף להרפר בניסיון ללכוד את אוסקר, שמתחקה אחר שלל יהלומים שמוסתר באזור לאס וגאס. נולן עצמו נחטף על ידי אוסקר, אבל ניצל על ידי הרפר. אוסקר נמלט מהמדינה ללא היהלומים.

בסצנה האחרונה של העונה, ראש ה-FBI מודיע לבכירי משטרת לוס אנג'לס, בנוסף לווסלי, שמוניקה סחטה את ממשלת ארצות הברית כדי לקבל זיכוי על פשעיה, והיא שבה ללוס אנג'לס.

 צוות השחקנים והדמויות 

+ שחקן דמות עונות עונה ראשונה עונה שנייהעונה שלישיתעונה רביעיתעונה חמישיתעונה שישיתעונה שביעית נייתן פיליון ג'ון נולן ראשי אליסה דיאז אנג'לה לופז ראשי ריצ'רד טימותי ג'ונס וייד גרייראשי מליסה אוניל לוסי צ'ן ראשי אריק וינטר טים ברדפורד ראשי טייטוס מייקין ג'וניור ג'קסון וסט ראשי הופעה אחת מרסדס מייסון זואי אנדרסן ראשי הופעה אחת אפטון ויליאמסון טליה בישופ ראשי מקיה קוקס ניילה הרפר ראשי שון אשמור וסלי אוורס משני ראשי ג'נה דוואן ביילי ניון אורח ראשי טרו ולנטינו ארון ת'ורסן משני ראשיליסת' צ'אבז סלינה חוארז משני ראשי
 נייתן פיליון – ג'ון נולן, הטירון המבוגר ביותר בתחנה. בגיל 45 סגר את חברת הבנייה שלו בפנסילבניה ועבר ללוס אנג'לס כדי להיות שוטר. באקדמיה לשוטרים ניהל מערכת יחסים עם הטירונית לוסי צ'ן. בעלה של ביילי.
 מליסה אוניל – סמלת לוסי צ'ן, טירונית נחושה שניהלה מערכת יחסים עם נולן. בת הזוג של טים. בהמשך הסדרה הופכת לסמלת במשטרת הלילה של לוס אנג'לס.
 טייטוס מייקין ג'וניור – ג'קסון וסט (עונות 1–3), טירון, בנו של קצין משטרה שמנסה להדמות לאביו. נרצח בפרק הראשון של העונה הרביעית.
 אפטון ויליאמסון – טליה בישופ (עונה 1), השוטרת המדריכה של נולן. חותרת לטפס בסולם הדרגות במשטרה.
 אריק וינטר – סמל טים ברדפורד, השוטר המדריך של צ'ן, שמפגין כלפיה קשיחות בקביעות. בהמשך הסדרה ממונה לסמל.
 אליסה דיאז – אנג'לה לופז, השוטרת המדריכה של וסט, מונתה לבלשית בעונה השלישית.
 מרסדס מייסון – פקד זואי אנדרסן (עונה 1; תפקיד אורח, עונה 3), מפקדת התחנה בעונה הראשונה. נהרגת במהלך העונה.
 ריצ'רד טימותי ג'ונס – סמל וייד גריי, סמל סיור בתחנה. החל מהעונה השביעית מקודם לדרגת סגן.
 שון אשמור – וסלי אוורס, עורך דין ובעלה של אנג'לה לופז. החל מהעונה החמישית משמש בתור עוזר לתובע הכללי של מחוז לוס אנג'לס.
 ג'נה דוואן – ביילי ניון (עונות 3–הווה), כבאית, אשתו של נולן.
 מקיה קוקס – ניילה הארפר (עונות 2–הווה), בלשית, המדריכה החדשה של נולן לאחר עזיבתה של טליה, יש לה 2 בנות. סוכנת סמויה לשעבר.
 טרו ולנטינו – ארון ת'ורסן (עונות 4–6), הטירון של ניילה בעונות המאוחרות יותר. הואשם בעברו ברצח וזוכה.
 ליסת' צ'אבז – סלינה חוארז (עונות 5–הווה), הטירונית הראשונה של נולן.
 ארג'יי סמית' – ג'יימס מורי (עונות 3–הווה), בעלה של ניילה. מתנגד לפעילות של משטרת לוס אנג'לס
 דריק אוגוסטין – מיילס פן (עונה 7), אחד מהטירונים החדשים במשטרת לוס אנג'לס. עבד במשטרת טקסס במשך שנתיים בטרם עבר למשטרת לוס אנג'לס.
 פטריק קלהר – סת' רידלי (עונה 7), אחד מהטירונים החדשים במשטרת לוס אנג'לס.

 הפקה 
 פיתוח 
ממוזער|282x282 פיקסלים|לוגו הסדרהב-26 באוקטובר 2017, רשת ABC הודיעה על סדרה חדשה בשם "הטירון" (The Rookie), בכיכובו של כוכב "קאסל" (Castle) נייתן פיליון, ונכתבה על ידי המפיקה בפועל ומנהלת הסדרה של "קאסל" אלכסי הולי. פיליון והולי משמשים כמפיקים בפועל, יחד עם מארק גורדון, ניקולס פפר, מישל צ'פמן וג'ון סטיינברג. הסדרה מופקת על ידי ABC Studios ו-The Mark Gordon Company, ועלתה לראשונה ב-16 באוקטובר 2018. ב-5 בנובמבר 2018, "הטירון" יצאה בעונה מלאה של 20 פרקים.ממוזער|282x282 פיקסלים|אחת מכרזות הסדרהב-10 במאי 2019, ABC חידשה את הסדרה לעונה שנייה שעלתה לראשונה ב-29 בספטמבר 2019. ב-28 באוקטובר 2019, העונה יצאה באורך מלא של 20 פרקים.

ב-21 במאי 2020, ABC חידשה את הסדרה לעונה שלישית שעלתה לראשונה ב-3 בינואר 2021.

ב-14 במאי 2021, ABC חידשה את הסדרה לעונה רביעית, שעלתה לראשונה ב-26 בספטמבר 2021.

ב-30 במרץ 2022, ABC חידשה את הסדרה לעונה חמישית שעלתה לראשונה ב-25 בספטמבר 2022.

ב-17 באפריל 2023, ABC חידשה את הסדרה לעונה שישית שעלתה לראשונה ב-20 בפברואר 2024. ב-17 בפברואר 2024, המפיקה בפועל ומנהלת הסדרה אלכסי הולי אישרה בריאיון ל-TVLine כי העונה השישית תכלול עשרה פרקים.

ב-15 באפריל 2024, ABC חידשה את הסדרה לעונה שביעית, שעלתה לראשונה ב-7 בינואר 2025.

עונה 8 של הסדרה אושרה ב-3 באפריל 2025, וצפויה לעלות לשידור בינואר 2026.

 מחלוקות 
ב-6 באוגוסט 2019, הודיעה אפטון ויליאמסון כי לא תשוב לעונה שנייה של הסדרה בעקבות הטרדה מינית והערות גזעניות שספגה על הסט ומאחורי הקלעים. בפוסט שהעלתה באינסטגרם כתבה: "במהלך צילומי הפיילוט, חוויתי הערות גזעניות ואפליה ממחלקת השיער, כמו גם בריונות מהמפיקים בפועל. ההערות הפוגעניות ממחלקת השיער, בראשות המנהלת סאלי ניקול סיגנוביץ', הסלימו במסיבת סיום העונה לכדי פגיעה מינית של ממש". היא אף הוסיפה כי במהלך העונה הטריד אותה מינית כוכב אורח בסדרה, דימיטריוס גרוס.

היא ציינה כי היא דיווחה על המעשים הפוגעניים למנהל התוכנית והמפיק בפועל, אלכסיי הולי, אך הוא לא תיעד את תלונתה, ואפילו לא נפתחה חקירה, כשהיא אף נדרשה לצלם סצנות נוספות עם השחקן שפגע בה מינית.

 פרקים 
 עונה ראשונה (2018–2019) 
העונה הראשונה של הסדרה שודרה בארצות הברית החל מ-16 באוקטובר 2018.
 מס' שם הפרק בימוי כתיבה צופים בארצות הברית (במליונים) תאריך שידור מקורי1פיילוטליז פרידלנדראלכסי הולי5.4316 באוקטובר 20182שיעור מזורזאדם דייווידסוןאלכסי הולי4.5423 באוקטובר 20183הטוב, הרע והמכוערגרג בימןליז אפלר ואלי זייברט4.5330 באוקטובר 20184ההחלפהטואה פרייזרויסנט אנגל4.0113 בנובמבר 20185המצודנלסון מקורמיקאליזבת דייוויס ביל4.1020 בנובמבר 20186הוקטימותי באספילדפרדריק קוטו4.3827 בנובמבר 20187נסיעה עם מלווהצ'רי נואולןרוברט בלה4.204 בדצמבר 20188שעת המוותמייק גויברין מלון4.2711 בדצמבר 20189עימותג'ון טרלסקיאלכסי הולי3.958 בינואר 201910בשר ודםג'סיקה יואינדה קרייג-גלבאן3.8315 בינואר 201911רדוודסילביין וייטליז אפלר ואלי זייברט3.8422 בינואר 201912שברון לבקרול בנקרויסנט אנגל3.6412 בפברואר 201913נתפס בגניבהעומאר מדהאדייוויד ראדקליף3.5419 בפברואר 201914יום הבגדים האזרחייםמייק גויטרנס פול וינטר3.8926 בפברואר 201915מרדףביל ג'ונסוןרוברט בלה4.515 במרץ 201916אור ירוקולרי וייסברין מלון4.2419 במרץ 201917הרעידהסטיב רוביןאלכסי הולי4.2426 במרץ 201918חזית הביתאפריל מאלןביל ריניר ונטלי קלאגהאן3.912 באפריל 201919רשימת המטלותג'ון פורטנבריאליזבת דייוויס ביל ופרדריק קוטו3.639 באפריל 201920נפילה חופשיתמייק גויאלכסי הולי4.0616 באפריל 2019

 עונה שנייה (2019–2020) 
העונה השנייה של הסדרה שודרה בארצות הברית החל מ-29 בספטמבר 2019.
 מס' שם הפרק בימוי כתיבה צופים בארצות הברית (במליונים) תאריך שידור מקורי1ההדףמייק גויאלכסי הולי4.1129 בספטמבר 20192מנהל הלילהרוב באומןפרדריק קוטו3.836 באוקטובר 20193ההימורברברה בראוןקורי מילר3.6013 באוקטובר 20194לוחמים ושומריםליזה דמייןברין מלון3.7620 באוקטובר 20195אהבה קשוחהרייצ'ל פלדמןויסנט אנגל3.2427 באוקטובר 20196נשורתביל ג'ונסוןרוברט בלה3.5010 בנובמבר 20197בטיחותסילביין וייטטרנס פול וינטר3.7317 בנובמבר 20148חיתוך נקיטואה פרייזרמארי טרהאן3.611 בדצמבר 20199נקודת שבירהלזלי ליבמןאלכסי הולי וקורי מילר3.368 בדצמבר 201910הצד האפלביל רואלכסי הולי3.7023 בפברואר 202011יום המוותדייוויד מקווירטרברין מלון ופרדריק קוטו4.9223 בפברואר 202012עכשיו ואזצ'י יונג צ'ונגרוברט בלה4.551 במרץ 202013יום המעקבליז פרידלנדראלכסי הולי5.128 במרץ 202014נפגעיםסילביין וייטביל ריניר5.1715 במרץ 202015העברהמייקל גויויסנט אנגל ומארי טרהאן5.1822 במרץ 202016לילה לבןסטפני מרקאדטקורי מילר ורייצ'ל סיימור5.875 באפריל 202017שליטהמרקוס סטוקסאלכסי הולי ורוברט בלה4.5712 באפריל 202018תחת איומי נשקטורי גארטטרנס פול וינטר ואליזבת דייוויס ביל4.9626 באפריל 202019מילת הקיודייוויד מקווירטרנטלי קרגהאן וניק הורוויץ5.003 במאי 202020הצידביל רואלכסי הולי4.6610 במאי 2020

 עונה שלישית (2021) 
העונה השלישית של הסדרה שודרה בארצות הברית החל מה-3 בינואר 2021.
 מס' שם הפרק בימוי כתיבה צופים בארצות הברית (במליונים) תאריך שידור מקורי1השלכותביל רואלכסי הולי3.443 בינואר 20212בצדקמייקל גויברין מלון ופרדריק קוטו3.1510 בינואר 20213לה פיירהסילבן וייטטרנס פול וינטר ונטלי קלהאן3.7617 בינואר 20214חבלהדניאל ויליסוינסנט אנגל ודיאנה מנדז בושר3.3924 בינואר 20215סגראנה מאסטרואליזבת דייוויס ביל ורוברט בלה4.0814 בפברואר 20216התגלויותסי. צ'י-יון צ'ונגקורי מילר ופרדריק קוטו4.1121 בפברואר 20217טרו קרייםביל רואלכסי הולי וזואי צ'אנג3.4528 בפברואר 20218דם רעסילבן וייטפאולה פוריר וביל ריינייר3.8728 במרץ 20219ענברביל רוברין מאלון ונטלי קלהאן3.804 באפריל 202110איש של כבודביל רואליזבת דייוויס ביל ודיאנה מנדז בושר3.7011 באפריל 202111דם חדשביל רוקורי מילר וזואי צ'אנג3.8118 באפריל 202112לב אמיץליסה דמייןוינסנט אנגל ופאולה פוריר4.002 במאי 202113תפקיד משולשביל ג'ונסוןנטלי קלהאן, זואי צ'אנג ופאולה פוריר (סיפור מאת ביל ריינייר)3.919 במאי 202114סףליסה דמייןאלכסי הולי3.7716 במאי 2021

 עונה רביעית (2021–2022) 
העונה הרביעית של הסדרה שודרה בארצות הברית החל מה-26 בספטמבר 2021.
 מס' שם הפרק בימוי כתיבה צופים בארצות הברית (במליונים) תאריך שידור מקורי1חיים ומוותביל רואלכסי הולי3.0326 בספטמבר 20212חמש דקותליסה דמייןברין מלון3.093 באוקטובר 20213בקו האשדניאל וויליסרוברט בלה2.6910 באוקטובר 20214לוהטליסה דמייןדיאנה מנדז בושר2.8317 באוקטובר 20215ה.י.ל (הכל יכול לקרות)דניאל וויליסזואי צ'נג ופאולה פורייר2.6431 באוקטובר 20216צדק פואטיסי. צ'י יונג צ'ונגביל רינייר ונטלי קלהאן2.727 בנובמבר 20217קרב אשטורי גארטקורי מילר2.5914 בנובמבר 20218פגע וברחביל רווינסנט אנג'ל2.785 בדצמבר 20219התמוטטותסי. צ'י-יון צ'ונגאלכסי הולי2.6612 בדצמבר 202110פעימות לבאס.ג'יי מיין מונוזפרדריק קוטו2.842 בינואר 202211סוף המשחקטורי גארטטרנס פול וינטר2.859 בינואר 202212הדפיקהכריסה סנג'א-רנסואית'יקולזואי צ'נג2.8323 בינואר 202213להילחם או לברוחלנרה אולביסיברין מלון3.1930 בינואר 202214זריקה ארוכהפרננדו סריניאנהנטלי קלהאן3.6727 בפברואר 202215רשימת חיסולרוברט בלהאליזבת דייוויס ביל3.886 במרץ 202216טרו קרייםרוב סיידנגלנזביל רינייר ופאולה פורייר3.2913 במרץ 202217קידודביל רוניק הורוויץ' וסילביה פרנקלין3.503 באפריל 202218תוקפנות מאחורי הגבטורי גארטוינסנט אנג'ל3.5310 באפריל 202219סימוןליז פרידלנדראלכסי הולי וטרנס פול וינטר3.9524 באפריל 202220אנרווביל רואלכסי הולי וטרנס פול וינטר4.171 במאי 202221יום האםליסה דמייןפרדריק קוטו ודיאנה מנדז בושר3.688 במאי 202222יום בחוראלכסי הוליאלכסי הולי3.6515 במאי 2022

 עונה חמישית (2022–2023) 
העונה החמישית של הסדרה שודרה בארצות הברית החל מה-25 בספטמבר 2022.
 מס' שם הפרק בימוי כתיבה צופים בארצות הברית (במליונים) תאריך שידור מקורי1הימור כפולטורי גארטאלכסי הולי3.3625 בספטמבר 20222יום העבודהרוב סיידנגלנזאליזבת דייוויס ביל2.932 באוקטובר 20223מתקפה עיקשתבת'אני רונינטלי קלהאן3.129 באוקטובר 20224הבחירהביל רופרדריק קוטו3.0816 באוקטובר 20225הנמלטשרי נוולןדיאנה מנדז בושר3.4023 באוקטובר 20226חשבון נפשלנרה אולביסילילנד ג'יי אנדרסון3.5230 באוקטובר 20227אש צולבתג'ון הורטסגלן מזרע3.026 בנובמבר 20228הקולררוברט בלהפאולה פורייר3.754 בדצמבר 20229קח בחזרהדייוויד מקווירטראלכסי הולי3.654 בדצמבר 202210הרשימהרוברט בלהוינסנט אנג'ל4.693 בינואר 202311העירום והמתיםצ'י-יון צ'ונגסטף גרסיה4.0310 בינואר 202312הודעת מוותטורי גארטברין מלון4.7817 בינואר 202313שוטר אבאאן רנטוןפרדריק קוטו4.3724 בינואר 202314גזר דין מוותפיי ברנרדיאנה מנדז בושר4.7731 בינואר 202315הונאהביל רולילנד ג'יי אנדרסון4.1014 בפברואר 202316נחשףריאן קרייזרפאולה פורייר4.1521 בפברואר 202317האויב שבפניםלנרה אולביסיוינסנט אנג'ל4.1128 בפברואר 202318צרות כפולותג'ון הורטסקרוליין בייבל וגלן מזרע3.9521 במרץ 202319חור בעולםטי.קיי. שוםברין מלון4.4728 במרץ 202320אס.טי.אר.סי. צ'י-יון צ'ונגנטלי קלהאן3.6118 באפריל 202321יורד למחתרתאן רנטוןאלכסי הולי וברין מלון3.5525 באפריל 202322תחת מצורביל רואלכסי הולי4.332 במאי 2023
 עונה שישית (2024) 
העונה השישית של הסדרה שודרה בארצות הברית החל מה-20 בפברואר 2024.
 מס' שם הפרק בימוי כתיבה צופים בארצות הברית (במליונים) תאריך שידור מקורי1התקפת נגדביל רואלכסי הולי3.7720 בפברואר 20242הפטישאלכסי הוליאלכסי הולי וברין מלון3.2927 בפברואר 20243צרות בגן עדןטי.קיי. שוםמדלן קוגלן וגלן מזרע3.495 במרץ 20244יום אימוניםטורי גארטפרדריק קוטו ונטלי קלהאן3.0626 במרץ 20245הנדרסי. צ'י-יון צ'ונגוינסנט אנג'ל ודיאנה מנדז בושר3.402 באפריל 20246סודות ושקריםביל רואליזבת דייוויס ביל ולילנד ג'יי אנדרסון3.319 באפריל 20247נמחץטורי גארטברין מלון ונטלי קלהאן3.7230 באפריל 20248כרטיס ניקובלנרה אולביסיוינסנט אנג'ל ופרדריק קוטו2.877 במאי 20249הסחיטהמייקל גוידיאנה מנדז בושר ולילנד ג'יי אנדרסון2.9814 במאי 202410תוכנית בריחהביל רואלכסי הולי3.1421 במאי 2024
 עונה שביעית (2025) 
העונה השביעית של הסדרה שודרה בארצות הברית החל מה-7 בינואר 2025.
 מס' שם הפרק בימוי כתיבה צופים בארצות הברית (במליונים) תאריך שידור מקורי1הירייהאלכסי הוליאלכסי הולי3.417 בינואר 20252הצופהביל רונטלי קלהאן3.4514 בינואר 20253מחוץ לכיסויטסה בלייקג'ני לין3.3421 בינואר 20254אפלה נופלתג'ון הייאמסמדלן קוגלן2.5628 בינואר 20255עד המוותג'ניפר לינץ'ניק הורוויץ'2.554 בפברואר 20256הגאלהלנרה אולביסימוירה קירלנד2.7711 בפברואר 20257המיקיטארה מיילאמנדה מרצדס3.3118 בפברואר 20258שריפת יערמייקל גויברין מלון3.1225 בפברואר 20259הנשיקהביל רואליזבת דייוויס ביל ופרדריק קוטו3.2911 במרץ 202510סוכן כאוסטאשה סמית'אלכסי הולי3.2718 במרץ 202511מהירותדארין אוקדהנטלי קלהאן3.7225 במרץ 202512אחד באפרילריאן קרייזראמנדה מרצדס3.271 באפריל 202513שלושה שלטי חוצותג'ינה לאמאראלקס ביסקיס וצ'לסי אורץ'3.218 באפריל 202514משוגע על רצחדין תאימדלן קוגלן2.9715 באפריל 202515סוד קטלניאשלי ויליאמסניק הורוויץ'2.8322 באפריל 202516השיבהג'ון טרלסקימוירה קירלנד2.8429 באפריל 202517מרד והבטחהרוב סיידנגלנזברין מלון3.116 במאי 202518הטוב, הרע והאוסקרביל רואלכסי הולי3.0213 במאי 2025

 עונה שמינית (2026) 
העונה השמינית של הסדרה משודרת בארצות הברית החל מה-6 בינואר 2026.
 מס' שם הפרק בימוי כתיבה צופים בארצות הברית (במליונים) תאריך שידור מקורי1Czech Mateביל רואואלכסי הולי6 בינואר 2026

 ספין אוף 

ב-8 בפברואר 2022 הודיעה רשת ABC כי היא הזמינה ספין און לסדרה שיעסוק ב-FBI בכיכובה של ניסי נאש. הספין אוף הוצג במהלך שני פרקים בעונה הרביעית של הסדרה. קאט פוסטר, פליקס סוליס ופרנקי פייסון הצטרפו לסדרה. הסדרה נקראה "הטירון: סוכנת חדשה", הפרק הראשון בסדרה שודר ב-27 בספטמבר 2022. הסדרה בוטלה לאחר עונה אחת.

 פרסים ומועמדויות 
פרסשנהקטגוריהעבורתוצאהמקורפרס אמי לבידור בפריים טיים2024תיאום הפעלולים הטוב ביותר בסדרת דרמה, מיני סדרה או סדרת אנתולוגיה סדרת או סרטדייוויד סקוט רודן האבתיאום הפעלולים הטוב ביותר לתוכנית דרמה2025ביצועי הפעלולים הטובים ביותרסוניה וג'יה ופול לקוברה

 קישורים חיצוניים 


 הערות שוליים 

קטגוריה:ABC: תוכניות וסדרות
קטגוריה:סדרות דרמה אמריקאיות
קטגוריה:סדרות משטרה ופשע
קטגוריה:תוכניות טלוויזיה שמתרחשות בלוס אנג'לס
קטגוריה:סדרות טלוויזיה אמריקאיות שעלו לשידור בשנת 2018